5.

ERITELMÄT 5.1 Matkustajatilan etupuolen sisäosat kojelaudan tason yläpuolella ja etuistuinten h-pisteiden etupuolella, ei kuitenkaan sivuovet 5.1.1 Edellä 2.3 kohdassa määritellyllä viitealueella ei saa olla vaarallisia epätasaisuuksia tai teräviä reunoja, jotka lisäävät matkustajien vakavan loukkaantumisen vaaraa. Erityisesti jäljempänä 5.1.2 - 5.1.6 kohdassa tarkoitettuja osia pidetään hyväksyttävinä, jos ne vastaavat mainittuja vaatimuksia. 5.1.2 Ajoneuvon viitealueella olevien osien, ei kuitenkaan kojelaudan ulkopuolinen osa tai ulkopuoliset osat, jotka ovat 10 cm:ä lähempänä laseja, on oltava liitteessä III tarkoitetulla tavalla energiaa-vaimentavia. Niitä viitealueella olevia osia, jotka ovat molempien seuraavien edellytysten mukaisia ei myöskään oteta huomioon: — jos liitteen III vaatimusten mukaisessa testissä heiluri koskettaa viitealueen ulkopuolisia osia; — jos testattavat osat on sijoitettu alle 10 cm:n päähän osista, jotka ovat kosketuksissa viitealueen ulkopuolelle, etäisyys mitattuna viitealueen pinnasta, metallisella tukilaitteella ei saa olla ulkonevia reunoja. 5.1.3 Kojelaudan alareuna on pyöristettävä vähintään 19 mm:n säteiseksi, jollei se täytä edellä 5.1.2 kohdassa osoitettuja vaatimuksia. 5.1.4 Jäykästä materiaalista valmistettujen kytkimien, vetonuppien jne., jotka liitteessä V esitetyllä menetelmällä mitattuna ulkonevat 3,2 - 9,5 mm:ä kojelaudasta, on oltava poikkipinta-alaltaan vähintään 2 cm2, mitattuna 2,5 mm:n etäisyydeltä eniten ulkonevasta pisteestä, ja reunojen on oltava pyöristettyjä vähintään 2,5 mm:n säteisiksi. 5.1.5 Jos nämä osat ulkonevat enemmän kuin 9,5 mm:ä kojetaulun pinnasta, ne on suunniteltava ja rakennettava niin, että enintään 50 mm:ä halkaisijaltaan olevalla tasapäisellä painimella 37.8 daN pitkittäisellä ja vaakasuoralla voimalla painettaessa ne joko painuvat kojelaudan sisään niin, etteivät ne ulkone 9,5 mm enempää tai irtoavat; jälkimmäisessä tapauksessa ei saa jäädä yli 9,5 mm:n korkuisia vaarallisia ulkonemia; eikä 6,5 mm:ä lähempänä suurinta ulkonemaa saa olla poikkipinta-alaltaan 6,5 cm2:ä pienempää poikkileikkausta. 5.1.6 Jos ulkoneman aiheuttaa kovuudeltaan enintään 50 Shore A -astetta oleva joustavasta materiaalista tehty osa, joka on kiinnitetty jäykkään tukeen, koskevat 5.1.4 ja 5.1.5 kohdan vaatimukset vain jäykkää tukea. 5.2 Matkustajatilan etupuolen sisäosat kojetaulun alapuolella, etuistuinten H-pisteiden etupuolella, lukuun ottamatta sivuovia ja polkimia 5.2.1 Lukuun ottamatta polkimia, niiden kiinnittimiä ja osia, joita liitteessä VI tarkoitettu painin ei voi koskettaa liitteessä kuvatulla tavalla, on 5.2 kohdassa tarkoitettujen osien täytettävä edellä 5.1.4 - 5.1.6 kohdan vaatimukset. 5.2.2 Seisontajarrun vipu, jos se on asennettu kojelautaan tai tämän alle, on sijoitettava siten, etteivät matkustajat voi vivun ollessa vapautettuna osua siihen edestäpäin tulevan iskun voimasta. Jos tämä edellytys ei täyty, on vivun pinnan täytettävä 5.3.2.3 kohdan vaatimukset. 5.2.3 Hyllyt tai vastaavat rakenteet on suunniteltava ja rakennettava siten, ettei niiden tukiin synny ulkonevia reunoja ja että ne täyttävät jonkin seuraavista edellytyksistä: 5.2.3.1 ajoneuvon sisäpuolisen osan pinnan on oltava vähintään 25 mm:ä korkea ja reunojen on oltava pyöristettyjä vähintään 3,2 mm säteisiksi. Lisäksi tämän pinnan on oltava tai se on verhoiltava liitteessä III määritellyllä energiaa vaimentavalla materiaalilla; siihen kohdistetaan vaakasuora pitkittäissuuntainen isku. 5.2.3.2 Hyllyjen tai vastaavien rakenteiden on halkaisijaltaan 110 mm:ä olevan pystyakselisen sylinterin aiheuttaman 37.8 daN suuruisen vaakasuoran pitkittäissuuntaisen voiman vaikutuksesta irrottava, rikkouduttava tai oleellisesti väännyttävä tai painuttava taaksepäin synnyttämättä vaarallisia muotoja hyllyn kehykseen. Voima on suunnattava hyllyjen tai vastaavien rakenteiden vahvimpaan osaan. 5.2.4 Jos kysymyksessä olevissa rakenteissa on osa, joka on valmistettu materiaalista, jonka kovuus on enintään 50 Shore A -astetta ja joka on kiinnitetty jäykkään tukeen, edellä tarkoitettuja vaatimuksia on sovellettava, lukuun ottamatta liitteessä III tarkoitettuja energianvaimentumista koskevia vaatimuksia. 5.3 ►M1 Matkustajatilan muut sisäpuoliset osat poikittaisen tason etupuolella, joka kulkee taaimmaiselle istuimelle asetetun nuken vartalon vertailulinjan läpi. ◄ 5.3.1 Soveltamisala ►M1 Jäljempänä 5.3.2 kohdan vaatimuksia sovelletaan hallintalaitteisiin, vipuihin, nuppeihin ja muihin ulkoneviin osiin, joita ei tarkoiteta edellä 5.1 ja 5.2 kohdassa (ks. myös jäljempänä 5.3.2.2 kohta). ◄ 5.3.2 Vaatimukset ►M1 Jos 5.3.1 kohdassa tarkoitetut kohteet on sijoitettu siten, että ajoneuvon matkustajat voivat joutua kosketukseen niiden kanssa, kohteiden on täytettävä 5.3.2.1 - 5.3.4 kohdan vaatimukset. Jos niitä voidaan koskettaa halkaisijaltaan 165 mm pallolla ja ne ovat etuistuinten alimman H-pisteen (ks. liite IV) yläpuolella ja sen poikittaisen tason etupuolella, joka kulkee taaimmaiselle istuimelle asetetun nuken vartalon vertailulinjan kautta, ja ne ovat 2.3.1 ja 2.3.2 kohdassa määriteltyjen alueiden ulkopuolella. ◄ 5.3.2.1 Niiden pinnat rajoittuvat pyöristettyihin reunoihin, käyrien säteiden ollessa vähintään 3,2 mm. 5.3.2.2 Säätövivut ja nupit on suunniteltava ja rakennettava siten, että ne 37,8 daN suuruisen eteenpäin vaikuttavan pitkittäissuuntaisen ja vaakasuoran voiman vaikutuksesta joko painuvat sisäänpäin niin, että ulkoneman suurin arvo sen epäsuotuisimmassa asennossa pienenee enintään 25 mm:iin koelaudan pinnasta, tai ne irtoavat tai taipuvat; kahdessa jälkimmäisessä tapauksessa ei saa jäädä vaarallisia ulokkeita. Ikkunankammet saavat kuitenkin työntyä esiin kojelaudan pinnasta 35 mm. 5.3.2.3 Käsijarrunvivun ollessa vapautettuna ja vaihdevivun ollessa jollakin eteenpäinajovaihteella, lukuun ottamatta 2.3.1 ja 2.3.2 kohdassa määriteltyjä alueita ja etuistuimien H-pisteiden kautta kulkevan vaakatason alapuolella olevaa aluetta, niiden pinnan poikkileikkauksen pinta-alan on oltava vähintään 6,5 cm2mitattuna pituussuuntaiselle vaakasuoran normaalille 6,5 mm:n etäisyydeltä ulkonevimmasta osasta, kaarevuussäteiden ollessa vähintään 3,2 mm. 5.3.3 ►M1 Edellä 5.3.2.3 kohdan vaatimuksia ei sovelleta lattiaan asennettuun käsijarruvipuun; jos vivun jokin osa vapautetussa asennossa on sellaisen vaakasuoran tason yläpuolella, joka kulkee etuistuinten alimman H-pisteen kautta (ks. liite IV), vivun on pinnan poikkileikkauksen pinta-alan oltava vähintään 6,5 cm2 mitattuna vaakasuoralta tasolta, joka ei ole 6,5 mm kauempana ulkonevimmasta osasta (mitattuna pystysuoraan). Muotojen kaarevuussäteen on oltava vähintään 3,2 mm. ◄ 5.3.4 Muut ajoneuvon varusteet, joita edelliset kohdat eivät koske, kuten istuinten kiinnityskiskot, istuimen istuinosan ja selkänojan säätövivut, laitteet, joilla turvavyö vedetään sisään jne. eivät ole näiden määräysten alaisia, jos ne on asennettu jokaisen istuimen H-pisteen kautta kulkevan tason alapuolelle, vaikka matkustaja voikin joutua kosketukseen niiden kanssa. ▼M1 5.3.4.1. Sellaisten osien, jotka on kiinnitetty kattoon, mutta jotka eivät ole katon rakenteen osia kuten tarttumakahvat, valot, häikäisysuojat jne., kaarevuussäteen on oltava vähintään 3,2 mm ja lisäksi ulkonevien osien leveyden on oltava vähintään alaspäin suuntautuvan ulkoneman suuruinen tai vaihtoehtoisesti näiden osien on läpäistävä liitteessä III eritelty energianvaimentamista koskeva testi. ▼B 5.3.5 Jos kysymyksessä olevat varusteet on valmistettu materiaalista, jonka kovuus on enintään 50 Shore A -astetta, ja ne on kiinnitetty jäykkään tukeen, edellä olevia vaatimuksia sovelletaan vain kiinteään tukirakenteeseen. 5.4. Katto 5.4.1 Soveltamisala 5.4.1.1 Jäljempänä 5.4.2 kohdan säädettyjä vaatimuksia sovelletaan kattojen sisäpuoleen. 5.4.1.2 Niitä ei kuitenkaan sovelleta sellaisiin katon osiin, joita ei voida koskettaa halkaisijaltaan 165 mm pallolla. 5.4.2 Vaatimukset 5.4.2.1 ►M1 Matkustajien ylä- tai etupuolella oleva katon sisäpuoli ei saa sisältää mitään taakse- tai alaspäin suuntautuvia epätasaisuuksia tai teräviä reunoja. Ulkonevien osien leveyden on oltava vähintään yhtä suuri kuin niiden alaspäin suuntautuva ulkonema ja reunojen kaarevuussäteen on oltava vähintään 5 mm. Erityisesti katon jäykät tuet, lukuun ottamatta kattoluukun kiskoa, lasipintojen tukikehyksiä ja oven kehyksiä, eivät saa ulottua alaspäin 19 mm:ä enempää. ◄ 5.4.2.2 ►M1 Jos katon tuet eivät täytä 5.4.2.1 kohdan vaatimuksia, niiden on läpäistävä liitteessä III eritelty energianvaimentamista koskeva testi. ◄ ▼M1 5.4.2.3. Katon verhousta pingottavien metallivaijerien ja häikäisysuojien runkorakenteiden on oltava halkaisijaltaan enintään 5 mm:ä tai oltava energiaa vaimentavia, kuten on eritelty liitteessä III. Häikäisysuojien taipuisien runkorakenteiden kiinnittimien on täytettävä 5.3.4.1 kohdan vaatimukset. ▼B 5.5 ►M1 5.5.1 Vaatimukset 5.5.1.1 ►M1 Seuraavia ja edellä 5.4 kohdan vaatimuksia sovelletaan suljettuna olevaan ajoneuvon kattoluukkuun. ◄ 5.5.1.2 Lisäksi avaus- ja käyttölaitteet: on suunniteltava ja rakennettava siten, että mahdollisuus niiden käyttämiseen vahingossa on mahdollisimman pieni; 5.5.1.2.2 ►M1 Näiden pintojen on rajoituttava pyöristettyihin reunoihin, joiden pyöristyssäde on vähintään 5 mm. ◄ 5.5.1.2.3 on sovitettava lepoasennossaan alueille, joita ei voida koskettaa halkaisijaltaan 165 mm pallolla. Jos tätä vaatimusta ei voida täyttää, on avaus- ja käyttölaitteiden lepoasennossaan joko pysyttävä sisään vetäytyneessä asennossa tai ne on suunniteltava ja rakennettava niin, että 37,8 daN suuruinen voima liitteessä III määritellyssä suunnassa päänliikeradan tangentin suuntaisena, joko liitteessä V esitetty ulkonema pienenee enintään 25 mm:iin laitteiden kiinnityspinnasta tai laitteet irtoavat; jälkimmäisessä tapauksessa vaarallisia ulkonemia ei saa jäädä. ▼M2 5.5.2 Sähkökäyttöiset kattopaneelijärjestelmät 5.5.2.1 Lisäksi sähkökäyttöisten kattopaneelijärjestelmien ja niiden hallintalaitteiden on täytettävä jäljempänä olevan 5.8 kohdan vaatimukset. ▼B 5.6 ►M1 Avoautot ◄ 5.6.1 ►M1 Avoautoissa ainoastaan turvakaaren yläosan alapuolen ja tuulilasin kehyksen yläosan on täytettävä 5.4 kohdan vaatimukset kaikissa tavanomaisissa käyttöasennoissaan. Pehmeitä kattorakenteita tukevissa nivel- ja sauvarakenteissa ei saa olla taakse- tai alaspäin suuntautuvia epätasaisuuksia tai teräviä reunoja, jos ne sijaitsevat matkustajien etu- tai yläpuolella. ◄ ▼M1 ————— ▼B 5.7 ►M1 Ajoneuvoon kiinnitettyjen istuinten takaosat ◄ 5.7.1 Vaatimukset 5.7.1.1 Istuinten takaosissa ei saa olla vaarallisia epätasaisuuksia tai teräviä reunoja, jotka saattavat lisätä matkustajien loukkaantumisvaaraa tai pahentaa vammojen vakavuutta. 5.7.1.2 Jäljempänä 5.7.1.2.1, 5.7.1.2.2, ja 5.7.1.2.3 kohdassa vahvistettua lukuun ottamatta sen etuistuimen selkänojan osan, joka on liitteessä II tarkoitetulla pääniskualueella, on oltava liitteessä III esitettyä energiaa hajoittavaa materiaalia. Määritettäessä pään iskuvyöhykettä etuistuinten on oltava taaimmaisessa asennossa, jos niitä voidaan säätää siten, että selkänojat ovat taaimmaisessa asennossa mahdollisimman lähellä 25° kulmaa, jollei valmistaja toisin osoita. 5.7.1.2.1 Jos etuistuimet ovat erillisiä takamatkustajien pääniskualuetta on laajennettava 10 cm:ä molemmin puolin istuimen keskilinjalta selkänojan takaosan yläosassa. 5.7.1.2.1a ( 5 ) Jos istuimet ovat niskatuellisia, kaikki testit on suoritettava niskatuet ala-asennossaan siten, että pystysuora kulkee suoraan niskatuen läpi. 5.7.1.2.1b ( 6 ) Jos istuimet on suunniteltu useaan eri ajoneuvotyyppiin sopiviksi, pääniskualue määritetään ajoneuvossa, jossa takimmainen ajoasento on eri tyypeistä epäedullisin; näin määriteltyä iskualuetta voidaan pitää riittävänä muille ajoneuvoille. 5.7.1.2.2 Kun on kyse yhtenäisistä etuistuimista pääniskualuetta jatketaan pituus- ja pystysuuntaisten tasojen väliin, jotka ovat 10 cm reunimmaisten istumapaikkojen keskilinjojen molemmille puolille. Reunimmaisten istumapaikkojen keskilinjan määrittelee valmistaja. 5.7.1.2.3 ►M1 Pääniskualueella 5.7.1.2.1 - 5.7.1.2.2 kohdassa vahvistetun rajatun alueen ulkopuolella istuin on pehmustettava estämään pään suoraa kosketusta siihen: ja näillä alueilla pyöristyssäteiden on oltava vähintään 5 mm. Vaihtoehtoisesti nämä osat voivat olla sellaisia, että ne täyttävät liitteessä III eritellyn energianvaimentamista koskevan testin. ◄ 5.7.2 ►M1 Näitä vaatimuksia ei sovelleta taaimmaisiin istuimiin, sivusuuntaisiin istuimiin, taaksepäin suunnattuihin istuimiin, selkänojat vastakkain oleviin istuimiin eikä kokoontaitettaviin istuimiin. Jos istuinten iskualue, niskatuet tai niiden tuet sisältävät osia, jotka ovat 50 Shore A -yksikköä pehmeämpää materiaalia, edellä tarkoitettuja vaatimuksia sovelletaan vain jäykkiin osiin, lukuun ottamatta liitteessä III esitettyjä energianvaimentamista koskevia vaatimuksia. ◄ ▼M2 5.8 Sähkökäyttöiset ikkunat, kattopaneelijärjestelmät ja väliseinäjärjestelmät 5.8.1 Jäljempänä mainittuja vaatimuksia sovelletaan sähkökäyttöisiin ikkunoihin/kattopaneelijärjestelmiin/väliseinäjärjestelmiin niiden tahattomasta tai virheellisestä käytöstä aiheutuvien vahinkomahdollisuuksien minimoimiseksi. 5.8.2 Tavanomaiset käyttöedellytykset Lukuun ottamatta mitä 5.8.3 kohdassa määrätään, sähkökäyttöisten ikkunoiden/kattopaneelijärjestelmien/väliseinäjärjestelmien sulkeminen saa olla mahdollista ainoastaan yhdessä tai useammassa seuraavassa tapauksessa: 5.8.2.1 kun virta-avain on virtalukossa missä tahansa käyttöasennossa; 5.8.2.2 lihasvoimalla ilman ajoneuvon voimanlähteen apua; 5.8.2.3 aktivoitaessa yhtäjaksoisesti ajoneuvon ulkopuolista lukintajärjestelmää; 5.8.2.4 sen jälkeen, kun sytytysvirta on katkaistu ja/tai avain on poistettu virtalukosta, mutta ennen kuin kumpaakaan etuovista ei ole avattu tarpeeksi, jotta matkustajat voisivat poistua; 5.8.2.5 kun sähkökäyttöisen ikkunan, kattopaneelin tai väliseinän sulkeutumisliike alkaa aukon ollessa enintään 4 millimetriä; 5.8.2.6 kun ajoneuvon oven sähkökäyttöinen ikkuna, jonka ympärillä ei ole ovikehystä, sulkeutuu automaattisesti aina kyseistä ovea suljettaessa. Tällöin aukon, sellaisena kuin se on määritelty 2.13 kohdassa, enimmäissuuruus saa olla 12 mm ennen ikkunan sulkeutumista. 5.8.2.7 Kauko-ohjauksella sulkeminen sallitaan kauko-ohjaimen ollessa jatkuvasti kytkettynä, jos yksi seuraavista ehdoista täyttyy: 5.8.2.7.1 kauko-ohjaimella ei voi sulkea sähkökäyttöistä ikkunaa/kattopaneelia/väliseinää yli 11 metrin etäisyydeltä ajoneuvosta; 5.8.2.7.2 kauko-ohjaimella ei voi sulkea sähkökäyttöistä ikkunaa/kattopaneelia/väliseinää: — jos kauko-ohjaimen ja ajoneuvon välissä on läpinäkymätön pinta; — ja — jos kauko-ohjaimen ja ajoneuvon välimatka on yli 6 metriä. 5.8.2.8 Yhdellä kosketuksella tapahtuva sulkeminen sallitaan ainoastaan kuljettajan oven sähkökäyttöisen ikkunan ja kattopaneelin osalta, sekä ainoastaan virta-avaimen ollessa siinä asennossa, jossa sytytys on kytkettynä. 5.8.3 Automaattista suunnanvaihtoa koskevat vaatimukset 5.8.3.1 Edellä olevan 5.8.2 kohdan määräyksiä ei sovelleta, jos sähkökäyttöinen ikkuna/kattopaneelijärjestelmä/väliseinäjärjestelmä on varustettu automaattisella suunnanvaihtolaitteella. 5.8.3.1.1 Kyseinen laite vaihtaa ikkunan/kattopaneelin/väliseinän kulkusuunnan ennen yli 100 N:n puristusvoiman syntymistä, kun sähkökäyttöisen ikkunan/väliseinän yläreunan yläpuolella tai liukuvan kattopaneelin etureunan ja kallistuvan kattopaneelin takareunan edessä oleva aukko on 200 millimetristä 4 millimetriin. 5.8.3.1.2 Automaattisen suunnanvaihdon jälkeen ikkunan, kattopaneelin tai väliseinän on avauduttava johonkin seuraavista asennoista: 5.8.3.1.2.1 sellaiseen asentoon, että aukkoon voidaan asettaa puolijäykkä lieriömäinen, läpimitaltaan 200 millimetrin kokoinen sauva siihen (niihin) kosketuskohtaan (-kohtiin), jota (joita) käytetään 5.8.3.1.1 kohdan mukaisesti suunnanvaihdon määrittämiseen; 5.8.3.1.2.2 vähintään sulkemista edeltäneeseen alkuasentoon; 5.8.3.1.2.3 vähintään 50 millimetriä avoimempaan asentoon kuin asento, josta suunnanvaihto alkoi; 5.8.3.1.2.4 kallistuen avautuvan kattopaneelin osalta suurimpaan mahdolliseen avautumiskulmaan. 5.8.3.1.3 Suunnanvaihtolaitteilla varustettujen sähkökäyttöisten ikkunoiden/kattopaneelijärjestelmien/väliseinäjärjestelmien tarkastamiseksi aukkoon asetetaan ajoneuvon sisältä tai väliseinäjärjestelmän osalta matkustajatilan takaosasta mittausväline/koesauva siten, että sauvan lieriöpinta koskettaa ikkunaan/kattopaneeliaukkoon/väliseinään rajoittuvaa ajoneuvon rakenneosaa. Mittausvälineen voima-taipumasuhde saa olla enintään 10 N/mm. Koesauvojen sijainti (tavallisesti suorassa kulmassa ikkunaa/kattopaneelia/väliseinää vasten) ilmenee lisäyksessä 3 olevasta kuvasta 1. 5.8.4 Katkaisimien sijainti ja käyttö 5.8.4.1 Sähkökäyttöisten ikkunoiden/kattopaneelien/väliseinien katkaisimien on sijaittava sellaisessa paikassa ja niitä on voitava käyttää siten, että tahattoman sulkemisen vaara on mahdollisimman pieni. Katkaisimien on oltava sellaiset, että niiden on oltava aktivoituna koko sulkemisen ajan, paitsi 5.8.2.6, 5.8.2.8 tai 5.8.3 kohdassa mainituissa tapauksissa. 5.8.4.2 Kaikki ajoneuvon takaosassa matkustavien käyttöön tarkoitetut takaikkunoiden, kattopaneelien ja väliseinien katkaisimet on voitava kytkeä pois kuljettajan katkaisimesta, joka sijaitsee etuistuimen R-pisteiden kautta kulkevan pystysuoran poikittaistason etupuolella. Kuljettajan katkaisinta ei vaadita, jos takaikkuna, kattopaneeli tai väliseinä on varustettu automaattisella suunnanvaihtolaitteella. Jos kuljettajan katkaisin kuitenkin on olemassa, sillä ei pidä voida ohittaa automaattista suunnanvaihtolaitetta. Kuljettajan katkaisimen on sijaittava siten, että tahattoman käytön vaara on mahdollisimman pieni. Se merkitään lisäyksessä 4 kuvatulla symbolilla. 5.8.5 Turvalaitteet Kaikkien turvalaitteiden, joita käytetään ylikuormituksesta tai juuttumisesta voimanlähteelle aiheutuvan vahingon ehkäisemiseen, on voitava palautua automaattisesti, kun ikkunan/kattopaneelin/väliseinän katkaisin kytketään päälle. 5.8.6 Ohjekirjaan sisältyvät ohjeet 5.8.6.1 Ajoneuvon omistajan ohjekirjassa on oltava selkeät sähkökäyttöisiä ikkunoita/kattopaneeleita/väliseiniä koskevat ohjeet, joihin sisältyvät: 5.8.6.1.1 kuvaus mahdollisista seurauksista (puristuksiin joutuminen); 5.8.6.1.2 kuljettajan katkaisimen käyttö; 5.8.6.1.3 ”VAROITUS”, josta ilmenevät sähkökäyttöisten ikkunoiden/kattopaneelijärjestelmien/väliseinäjärjestelmien virheellisestä käytöstä/kytkemisestä erityisesti lapsille aiheutuvat vaarat. Näistä tiedoista on käytävä ilmi kuljettajan vastuu muun muassa muiden matkustajien opastamisessa, ja niissä on oltava suositus siitä, että ajoneuvosta poistutaan vasta, kun avain on poistettu virtalukosta; 5.8.6.1.4 ”VAROITUS”, josta ilmenee, että kauko-ohjattavia sulkemisjärjestelmiä olisi käytettävä erityisen huolellisesti (ks. 5.8.2.7 kohta) eli ne olisi kytkettävä vain silloin, kun käyttäjä näkee ajoneuvon selvästi; tarkoituksena on varmistaa, ettei sähkökäyttöisten ikkunoiden/kattopaneelien/väliseinien väliin voida jäädä puristuksiin. ▼M1 ►M2 5.9 ◄ Muut määrittelemättömät rakenteet ▼B ►M2 5.9.1 ◄ Edellä 5 kohdan vaatimuksia sovelletaan sellaisiin rakenteisiin, joita ei ole mainittu aikaisemmissa kohdissa ja jotka 5.1-5.7 kohdan eri menetelmissä tarkoitetussa merkityksessä ja niiden sijainnin vuoksi ovat sellaisia, joita matkustajat voivat koskettaa. Jos tälläiset osat on tehty materiaalista, jonka kovuus on pienempi kuin 50 shore A ja kiinnitetty jäykkään tukeen tai jäykkiin tukiin, kyseisiä vaatimuksia sovelletaan vain jäykkään tukeen tai jäykkiin tukiin.